ai4bharat/Pralekha huggingface dataset:
सूचना और प्रसारण मंत्रालय
बच्चे, पहली बार मुंबई अंतर्राष्ट्रीय फिल्म महोत्सव का हिस्सा होंगे
एनिमेशन फिल्में 'रामायण: द लीजेंड ऑफ प्रिंस राम' और 'माइटी लिटिल भीम: आई लव ताजमहल' बच्चों को निःशुल्क दिखाई जाएंगी
जब हम सिनेमा के अंतहीन आनंद का उत्सव मना रहे हैं, तो हम अपने किशोरों की रचनात्मक प्रतिभा को कैसे दूर रख सकते हैं।पहली बार 18 वर्ष से कम आयु के बच्चे 17वें मुंबई अंतर्राष्ट्रीय फिल्म महोत्सव  का हिस्सा बनने जा रहे हैं, जो दक्षिण एशिया में गैर-फीचर फिल्मों के लिए सबसे पुराने और सबसे बड़े फिल्म समारोहों में से एक है। मुंबई में 29 मई से 04 जून, 2022 तक चलने वाले इस 17वें आयोजन में बच्चों को दो मास्टर क्लास एनिमेशन फिल्में 'रामायण: द लीजेंड ऑफ प्रिंस राम' और 'माइटी लिटिल भीम: आई लव ताजमहल' देखने का एक अवसर मिलेगा।
दोनों फिल्मों के लिए प्रवेश निःशुल्क है और सभी के लिए खुला है । बच्चों को नेशनलम्यूज़ियमऑफ़इंडियनसिनेमा को देखने का और फिल्म प्रभाग स्थल पर सिने विशेषज्ञों के साथ बातचीत करने का भी मौका मिल सकता है।
'रामायण: द लीजेंड ऑफ प्रिंस राम' 31 मई, 2022 को फिल्म डिवीजन कॉम्प्लेक्स के जेबी हॉल में दोपहर 3.45 बजे दिखाई जाएगी। इसी तरह 'माइटी लिटिल भीम: आई लव ताजमहल' 30 मई, 2022 को दोपहर 3.45 बजे ऑडी-II, फिल्म्स डिवीजन कॉम्प्लेक्स में प्रदर्शित की जाएगी।
फिल्मों के बारे में
भारत और जापान द्वारा सह-निर्मित पहली एनीमेशन फिल्म 'रामायण: द लीजेंड ऑफ प्रिंस राम' की एमआईएफएफ में विशेष स्क्रीनिंग होगी। फिल्म अपने पहले लॉन्च के 30 साल पूरे होने का जश्न मना रही है। वाल्मीकि रामायण पर आधारित, 'रामायण: द लेजेंड ऑफ प्रिंस राम' फिल्म एनीमेशन की 'फ्यूजन' शैली की संभावना की तलाश करती है जिसमें एनीमेशन के तीन अलग-अलग संस्थान शामिल हैं- जापान से मंगा, यूएस से डिज्नी और भारत से रवि वर्मा। फिल्म का निर्देशन महान भारतीय एनिमेटर राम मोहन और जापानी निर्देशक योगो साको तथा कोइची सास्की द्वारा किया गया है।
भारत की पहली नेटफ्लिक्स ओरिजिनल एनिमेशन सीरीज “माइटी लिटिल भीम: आई लव ताजमहल” का इस महोत्सव में वर्ल्ड प्रीमियर होगा। एनिमेशन फिल्म निर्माण के क्षेत्र में 25 वर्षों के अनुभव के साथ ज़ी इंस्टीट्यूट ऑफ क्रिएटिव आर्ट्स  के पूर्व छात्र कृष्ण मोहनन चिंतापटला ने महाकाव्य आधारित इस मनोरंजक फिल्म का निर्देशन किया है।
एमजी / एमए/ जेके/वाईबी
(Visitor Counter : 297
नीति आयोग
अटल इनोवेशन मिशन के नए मिशन निदेशक की नियुक्ति के लिए अधिसूचना
विख्यात सामाजिक-तकनीकविद् डॉ. चिंतन वैष्णव को नीति आयोग के तत्वावधान में भारत सरकार की एक प्रमुख पहल अटल इनोवेशन मिशन  के नए मिशन निदेशक के रूप में नियुक्त किया गया है। वह टाटा कंसलटेंसी सर्विसेज द्वारा नीति आयोग में नियुक्त डॉ. रामनाथन रमनन से पदभार ग्रहण कर रहे हैं जो जून 2017 से इसके पहले मिशन निदेशक के रूप में एआईएम का नेतृत्व करते रहे थे। डॉ. वैष्णव अमेरिका के मैसेच्यूट्स इंस्टीट्यूट ऑफ टेक्नोलॉजी  में अपने वर्तमान कार्यभार से अब एआईएम के प्रमुख का कार्यभार संभालेंगे।
नीति आयोग ने इस अवसर पर श्री रमनन को एआईएम के लिए मजबूत आधारशिला रखने में उनके असाधारण योगदान के लिए धन्यवाद दिया। चार वर्षों से कम के अपने कार्यकाल के दौरान उन्होंने एआईएम के मिशन को आगे बढाने के लिए प्रतिभाशाली युवा प्रोफेशनलों की एक मजबूत टीम भी बनाई। नीति आयोग ने श्री रमनन को उनके भविष्य के लिए शुभकामनाएं दीं।
नीति आयोग एआईएम के नए मिशन निदेशक डॉ. वैष्णव का स्वागत करता है जो मध्य अप्रैल 2021 से पदभार ग्रहण करेंगे।
डॉ. वैष्णव मानवीय तथा प्रौद्योगिकीय दोनों के साथ बड़े पैमाने की प्रणालियों को समझने और उनका निर्माण करने के लिए प्रशिक्षित इंजीनियर हैं। एक शिक्षक, नवोन्मेषक और उद्यमी के रूप में उन्हें भारत और अमेरिका दोनों ही जगहों पर इनोवेशन, इको-सिस्टम के विभिन्न हिस्सों का व्यवहारिक अनुभव प्राप्त है। पिछले एक दशक के दौरान उन्होंने अपने समय को एमआईटी में पढ़ाने तथा अनुसंधान करने एवं भारत में ग्रामीण समुदायों के साथ उन सॉल्यूशंस के निर्माण के लिए काम करने, जो मानवीय स्थितियों में सुधार लाने के लिए मूलभूत बाधाओं पर विजयी हो सकती हैं, में विभाजित कर रखा है। उन्होंने वाणिज्यिक एवं अलाभकारी संगठनों दोनों की ही स्थापना की है। उन्होंने प्रोद्योगिकी तथा प्रणालियों, विकास एवं सार्वजनिक नीति से संबंधित चुनौतियों से निपटने के लिए स्टार्टअप्स, निगमों तथा सरकार को भी सुझाव दिया है।
डॉ. वैष्णव ने एमआईटी से टेक्नोलॉजी, मैनेजमेंट तथा पॉलिसी में पीएचडी की है।
एआईएम का मिशन देशभर में नवोन्मेषण तथा उद्यमशीलता के एक गतिशील परितंत्र का निर्माण करना तथा उसे बढ़ावा देना है। इस लक्ष्य की प्राप्ति के लिए इसके संगठनात्मक दृष्टिकोण के साथ एआईएम की समग्र एवं व्यापक संरचना की रूपरेखा नवोन्मेषकों तथा रोजगार सृजनकर्ताओं के देश के उद्भव को बढ़ावा देने के लिए बनाई गई है। इसकी शुरूआत से, पिछले चार वर्षों के दौरान एआईएम की विभिन्न पहलों में उल्लेखनीय सफलताएं अर्जित की हैं।
अभी तक एआईएम ने 650 जिलों में स्कूलों में 7259 अटल टिंकरिंग प्रयोगशालाओं की स्थापना की है और इसके जरिए 3.5 मिलियन छात्रों को उभरती प्रौद्योगिकियों की सुविधा प्रदान की है। इसने 68 अटल इन्क्यूबेटर्स को भी प्रचालित किया है, 2000 से अधिक स्टार्टअप्स जिनमें से 625 का नेतृत्व महिलाएं कर रही हैं, को भी बढ़ावा दिया है। एआईएम ने सामाजिक-आर्थिक प्रभाव के साथ ही उत्पाद नवोन्मेषणों के लिए 56 अटल न्यू इंडिया तथा एराईज चैलेंज विजेताओं का चयन किया है तथा ग्रामीण भारत की समुदाय-आधारित नवोन्मेषण आवश्यकताओं को बढावा देने के लिए 20 अटल समुदाय नवोन्मेषण केंद्रों को स्थापित करने की पहल की है। इसने एक सबसे बड़े स्वैच्छिक मेंटर्स ऑफ चेंज नेटवर्क्स की भी स्थापना की है जिसमें देशभर में 5000 से अधिक परामर्शदाता एवं 30 से अधिक कंपनियां और अंतर्राष्ट्रीय साझेदार हैं। इसने अपनी पहलों की सहायता के लिए अन्य हितधारकों के साथ कार्यनीतिक गठबंधन भी किए हैं।
निर्वाचन आयोग
पंजाब राज्य की विधानसभा के लिए 20 फरवरी 2022  को आम चुनाव
निर्वाचन आयोग ने उपलब्ध कराए गए सभी तथ्यों पर विचार करने के बाद 8 जनवरी 2022 को पंजाब राज्य की विधानसभा के लिए वर्ष 2022 में होने वाले आम चुनावों की घोषणा की है, जिसके तहत चुनाव की अधिसूचना 21 जनवरी 2022 को जारी की जानी है और मतदान 14 फरवरी 2022 को होना है।
आयोग को राज्य सरकार, राजनीतिक दलों और अन्य संगठनों की ओर से कई अनुरोध - पत्र प्राप्त हुए हैं, जिसमें 16 फरवरी 2022 को मनाए जाने वाले श्री गुरु रविदास जी जयंती समारोह में भाग लेने के लिए पंजाब से बड़ी संख्या में भक्तों की वाराणसी आवाजाही के संबंध में ध्यान आकर्षित किया गया है। उनलोगों द्वारा इस तथ्य की ओर भी ध्यान दिलाया गया है कि समारोह के दिन से लगभग एक सप्ताह पहले बड़ी संख्या में भक्त वाराणसी की ओर रवाना होना शुरू कर देते हैं और मतदान का दिन 14 फरवरी 2022 को रखे जाने से बड़ी संख्या में मतदाता मतदान से वंचित रह जाएंगे। इस स्थिति को देखते हुए उन्होंने मतदान की तिथि को बदलकर 16 फरवरी 2022 के कुछ दिनों बाद रखने का अनुरोध किया है। आयोग ने इस संबंध में राज्य सरकार और पंजाब के मुख्य चुनाव अधिकारी से भी जानकारी ली है।
इन अनुरोध - पत्रों, राज्य सरकार और मुख्य चुनाव अधिकारी द्वारा दी गई जानकारियों, पूर्व के निर्णयों और इस विषयसे संबंधित विभिन्न पहलुओं और परिस्थितियों की वजह से सामने आए इन नए तथ्यों पर विचार करने के बाद, अब आयोग ने पंजाब की विधानसभा के आम चुनावों को निम्नलिखित तरीके से पुनर्निर्धारित करने का निर्णय लिया है:
- अधिसूचना जारी करने की तिथि: 25 जनवरी 2022 
- नामांकन की अंतिम तिथि: 1 फरवरी 2022 
- नामांकन की जांच की तिथि: 2 फरवरी 2022 
- नामांकन वापस लेने की तिथि: 4 फरवरी 2022 
- मतदान की तिथि : 20 फरवरी 2022 
मतगणना 10 मार्च 2022  को होगी।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के अंतर्गत अब तक 89.74 करोड़ वैक्सीन की खुराकें लगाई गई हैं
बीते चौबीस घंटे में 24,354 नए मामले सामने आए
सक्रिय मामले कुल मामलों के 1 प्रतिशत से कम हैं,वर्तमान में 0.81 प्रतिशत,मार्च 2020 के बाद से सबसे कम
भारत में वर्तमान में 2,73,889 सक्रिय मामले हैं,197 दिनों में सबसे कम
वर्तमान में रिकवरी दर 97.86 प्रतिशत है,मार्च 2020 के बाद से सबसे अधिक
पिछले 24 घंटों के दौरान 25,455 रोगी स्वस्थ हुए, देश भर में अभी तक कुल 3,30,68,599 मरीज स्वस्थ हुए
साप्ताहिक पॉजिटिविटी दर वर्तमान में 1.68 प्रतिशत है; पिछले 99 दिनों से 3 प्रतिशत से कम है
दैनिक पॉजिटिविटी दर 1.70 प्रतिशत है,पिछले 33 दिनों से 3 प्रतिशत से कम
अभी तक कुल 57.19 करोड़ जांचें की जा चुकी हैं
रक्षा मंत्रालय
एयर मार्शल बीआर कृष्णा एवीएसएम एससी ने पश्चिमी वायुसेना कमान की कमान संभाली
एयर मार्शल बीआर कृष्णा अति विशिष्ट सेवा मेडल, शौर्य चक्र ने दिनांक 01 जुलाई 2021 को पश्चिमी वायुसेना कमान के एयर ऑफिसर कमांडिंग इन चीफ  के रूप में पदभार संभाला।
एयर मार्शल बीआर कृष्णा को दिसंबर 1983 में भारतीय वायुसेना में फाइटर पायलट के तौर पर कमीशन प्रदान किया गया था। लगभग 38 वर्षों के एक प्रतिष्ठित कैरियर में, एयर ऑफिसर, एक क्वालिफाइड फ्लाइंग इंस्ट्रक्टर और एक एक्सपेरिमेंटल टेस्ट पायलट होने के नाते, भारतीय वायुसेना के विमानों में उन्होंने विभिन्न प्रकार के लड़ाकू विमान, परिवहन विमान और हेलीकाप्टरों को उड़ाया है। उन्हें ऑपरेशनल, इंस्ट्रक्शनल और टेस्ट फ्लाइंग सहित करीब 5000 घंटे का फ्लाइंग एक्सपीरियंस है।
भारतीय वायु सेना में अपने शानदार कैरियर के दौरान एयर ऑफिसर ने कई महत्वपूर्ण कमान और स्टाफ नियुक्तियों में रहे हैं। वह एक फ्रंटलाइन फाइटर स्क्वाड्रन के कमांडिंग ऑफिसर थे, उन्होंने एयरफोर्स टेस्ट पायलट्स स्कूल, फॉरवर्ड बेस के चीफ ऑपरेटिंग ऑफिसर, कमांडेंट एयरक्राफ्ट एंड सिस्टम्स टेस्टिंग एस्टेब्लिशमेंट  की कमान संभाली है, साथ ही एक फ्रंटलाइन फाइटर बेस की कमान संभाली है। एयर वाइस मार्शल के रूप में उन्होंने वायुसेना मुख्यालय में असिस्टेंट चीफ ऑफ एयर स्टाफ  और एसीएएस  की प्रतिष्ठित भूमिकाएं निभाईं। एयर मार्शल के रूप में, उन्होंने सीनियर एयर स्टाफ ऑफिसर मुख्यालय एसडब्ल्यूएसी के रूप में कार्य किया और एओसी-इन-सी के रूप में पदभार ग्रहण करने से पहले, उन्होंने वायुसेना मुख्यालय में महानिदेशक एयर  का प्रभार संभाला। एयर मार्शल बीआर कृष्णा नेशनल डिफेंस एकेडमी, डिफेंस सर्विसेज स्टाफ कॉलेज वेलिंगटन और नेशनल डिफेंस कॉलेज के पूर्व छात्र हैं।
वायुसेना में एक साहसी कार्य के एवज में उन्हें 1986 में शौर्य चक्र से सम्मानित किया गया और विशिष्ट सेवा प्रदान करने के लिए एयर मार्शल को 2017 में अति विशिष्ट सेवा मेडल से सम्मानित किया गया।
स्वास्थ्य एवं परिवार कल्याण मंत्रालय
कोविड-19 टीकाकरण से जुड़ी नवीनतम जानकारी
राज्यों/केंद्रशासित प्रदेशों को टीके की 29.35 करोड़ से अधिक खुराक प्रदान की गयी
राज्यों/केंद्रशासित प्रदेशों के पास अब भी टीके की 2.14 करोड़ से अधिक खुराक उपलब्ध हैं
कोविड-19 टीके की व्यापक उपलब्धता से जुड़ा नया चरण कल से शुरू हुआ। जांच, बीमारी का पता लगाने, उपचार और कोविड उपयुक्त व्यवहार के साथ-साथ महामारी की रोकथाम और प्रबंधन के लिए टीकाकरण भारत सरकार की व्यापक रणनीति का एक अभिन्न स्तंभ है। केंद्र सरकार पूरे देश में कोविड-19 टीकाकरण की प्रक्रिया को तेज करने और उसकी गुंजाइश बढ़ाने के लिए प्रतिबद्ध है। माननीय प्रधानमंत्री श्री नरेन्द्र मोदी ने 16 जनवरी, 2021 को राष्ट्रव्यापी कोविड-19 टीकाकरण कार्यक्रम की शुरुआत की थी। टीकाकरण अभियान और टीकों की उपलब्धता के साथ, राज्यों एवं केंद्रशासित प्रदेशों को टीकाकरण उपलब्धता की अग्रिम जानकारी देकर तेज किया गया ताकि टीकों को लेकर राज्य और केंद्रशासित प्रदेश बेहतर योजना बना सकें और टीकों की आपूर्ति श्रृंखला सुव्यवस्थित की जा सकें।
राष्ट्रव्यापी टीकाकरण अभियान के तहत भारत सरकार राज्यों और केंद्रशासित प्रदेशों को निशुल्क कोविड टीके उपलब्ध कराकर उनकी मदद कर रही है। सबको टीका उपलब्ध कराने से जुड़े कोविड-19 टीकाकरण अभियान के नये चरण के तहत केंद्र सरकार देश में टीका विनिर्माताओं द्वारा उत्पादित 75 प्रतिशत टीके खरीदेगी और उनकी राज्यों एवं केंद्रशासित प्रदेशों को  आपूर्ति करेगी।
भारत सरकार ने अब तक राज्यों/केंद्रशासित प्रदेशों को कोविड टीके की 29.35 करोड़ से अधिक खुराक  मुफ्त श्रेणी और राज्यों द्वारा सीधी खरीद की श्रेणी के माध्यम से प्रदान की है। इसमें से कुल खपत  27,20,14,523 खुराक  है।
राज्यों/केंद्रशासित प्रदेशों के पास अब भी टीके की 2.14 करोड़ से ज्यादा  खुराक उपलब्ध हैं जिन्हें दिया जाना बाकी है।
इसके अलावा टीके की 33,80,590 से ज्यादा खुराक प्रक्रियारत हैं और अगले तीन दिनों में राज्यों/केंद्रशासित प्रदेशों को प्रदान कर दी जाएंगी।
एमजी/एएम/पीके/डीसी
(
विद्युत मंत्रालय
भारतीय विद्युत उपकरणों की अंतर्राष्ट्रीय स्वीकृति को व्यापक बनाने की दिशा में महत्वपूर्ण कदम उठाये गए
केंद्रीय विद्युत अनुसंधान संस्थान को आईएसओ/आईईसी 17065 मान्यता मिली
भारतीय विद्युत उद्योग के लिए 'मेक इन इंडिया' और 'आत्मनिर्भर भारत' को महत्वपूर्ण प्रोत्साहन मिलेगा
भारत में बने हुए विद्युत उपकरणों के निर्यात का क्षेत्र अब विस्तार को तैयार है, क्योंकि इसके लिए एक महत्वपूर्ण बाधा को दूर किया गया है। केंद्रीय विद्युत अनुसंधान संस्थान  केंद्रीय विद्युत मंत्रालय के तहत एक स्वायत्त संस्था है, जिसे आईएसओ/आईईसी 17065 के अनुसार विद्युत उपकरणों के प्रमाणीकरण के लिए राष्ट्रीय प्रमाणन बोर्ड  से प्रतिष्ठित मान्यता प्रदान की गई है। इस उपलब्धि का अर्थ है कि जिन निर्माताओं ने सीपीआरआई से परीक्षण प्रमाण पत्र प्राप्त किया है, वे देश के बाहर किसी अन्य निकाय द्वारा पुन: परीक्षण या प्रमाणीकरण की आवश्यकता के बिना ही अपने उत्पादों का निर्यात करने में सक्षम हो जायेंगे। यह प्रकिया भारत में पहले से ही मजबूत स्वदेशी विकास और विद्युत उत्पादों के निर्माण को एक महत्वपूर्ण प्रोत्साहन देगी और इस तरह 'आत्मनिर्भर भारत' को मजबूती भी मिलेगी।
भारत में निर्मित विद्युत उत्पादों का निर्यात कई देशों में किया जाता है। निर्यातकों ने विद्युत मंत्रालय के समक्ष एक मुद्दा रखा था, जिसके निवारण से इस उद्योग की प्रतिस्पर्धात्मकता में और वृद्धि होगी, यह मुद्दा कुछ देशों के आईएसओ/आईईसी 17065 प्रमाणन की कमी के कारण सीपीआरआई द्वारा जारी परीक्षण रिपोर्ट को स्वीकार नहीं करने के संबंध में था। इसके बाद, विद्युत मंत्रालय ने सीपीआरआई को यह अधिकारिक मान्यता तत्काल प्राप्त करने का निर्देश दिया था। सीपीआरआई ने ट्रांसफॉर्मर व रिएक्टर, केबल तथा केबल एक्सेसरीज, कैपेसिटर, स्विचगियर एवं कंट्रोल गियर, ट्रांसमिशन लाइन एक्सेसरीज और एनर्जी मीटर को कवर करने वाली अपनी टेस्ट रिपोर्ट के लिए प्रमाणन प्राप्त किया है।सीपीआरआई के पास अब यह मान्यता होने की वजह से भारतीय निर्यातकों को अपने उत्पादों को परीक्षण के लिए विदेश भेजने की आवश्यकता नहीं होगी। इससे भारत से बिजली के उपकरणों के अधिक विनिर्माण और निर्यात को बढ़ावा मिलने की उम्मीद है।
आईएसओ/आईईसी 17065 प्रमाणन वैश्विक स्तर पर बाजार और नियामकों को प्रदर्शित करता है कि एजेंसियों ने एक सक्षम, सुसंगत तथा निष्पक्ष तरीके से प्रमाणन योजनाओं के संचालन के लिए सभी आवश्यकताओं को पूरा किया है। आईएसओ/आईईसी 17065 का उद्देश्य अनुरूपता मूल्यांकन या उत्पादों, प्रक्रियाओं और/अथवा सेवाओं के प्रमाणन के लिए निर्धारित है। सीपीआरआई परीक्षण प्रयोगशाला द्वारा जारी परीक्षण रिपोर्ट को सीपीआरआई के भीतर एक स्वतंत्र प्रमाणन प्रभाग द्वारा प्रमाणित किया जाएगा जो आगे परीक्षण प्रमाणपत्र जारी करेगा।
इस्पात मंत्रालय
इस्पात मंत्री एकीकृत इस्पात संयंत्रों के प्रदर्शन में उत्कृष्टता के लिए 25वीं प्रधानमंत्री ट्रॉफी प्रदान करेंगे
केंद्रीय इस्पात मंत्री चौधरी बीरेन्द्र सिंह 1 मार्च, 2019 को नई दिल्ली में वर्ष 2016-17 के लिए एकीकृत इस्पात संयंत्रों के प्रदर्शन में उत्कृष्टता के लिए 25वीं प्रधानमंत्री ट्रॉफी प्रदान करेंगे।
इस्पात मंत्रालय ने प्रधानमंत्री ट्रॉफी, इस्पात मंत्री की ट्रॉफी और प्रशस्ति प्रमाण पत्र देने की योजना बनाई है। प्रदर्शन में उत्कृष्टता के लिए एकीकृत इस्पात संयंत्रों को पुरस्कार देने की योजना वर्ष 1992-93 में शुरू की गई थी। वर्ष 2016-17 इस लिहाज से आकलन का 25वां वर्ष था।
पुरस्कारों की चार श्रेणियां हैं :
· 2 करोड़ रुपये की पुरस्कार राशि के साथ प्रधानमंत्री ट्रॉफी एक ऐसे संयंत्र को दी जाती है जिसका प्रदर्शन सभी प्रतिभागी संयंत्रों में सर्वोत्तम होता है।
· 1 करोड़ रुपये की पुरस्कार राशि के साथ इस्पात मंत्री की ट्रॉफी द्वितीय सर्वोत्तम समग्र प्रदर्शन करने वाले संयंत्र को दी जाती है।
· पुरस्कारों की अन्य श्रेणियों में “अधिकतम सुधार के लिए प्रशस्ति प्रमाण पत्र” और “थीम आधारित पुरस्कार” शामिल हैं।
इन संयंत्रों के प्रदर्शन का आकलन जजों के एक पैनल द्वारा किया जाता है। जाने-माने तकनीकीविदों, प्रबंधन विशेषज्ञों, व्यापार यूनियन लीडरों, अर्थशास्त्रियों और लोहे एवं इस्पात के उपभोक्ताओं में से इस पैनल के सदस्य चयनित किये जाते हैं।
प्रधानमंत्री कार्यालय
प्रधानमंत्री 6 जून को वित्त और कॉर्पोरेट कार्य मंत्रालयों के आइकोनिक वीक समारोह का उद्घाटन करेंगे
प्रधानमंत्री क्रेडिट लिंक्ड सरकारी योजनाओं के लिए राष्ट्रीय पोर्टल - जन समर्थ का शुभारंभ करेंगे
प्रधानमंत्री श्री नरेन्द्र मोदी 6 जून, 2022 को सुबह 10:30 बजे विज्ञान भवन, नई दिल्ली में वित्त मंत्रालय और कॉर्पोरेट कार्य मंत्रालयों के आइकोनिक वीक समारोह का उद्घाटन करेंगे। यह सप्ताह 6 से 11 जून, 2022 तक 'आजादी का अमृत महोत्सव'  के हिस्से के रूप में मनाया जा रहा है।
प्रधानमंत्री क्रेडिट लिंक्ड सरकारी योजनाओं के लिए राष्ट्रीय पोर्टल - जन समर्थ पोर्टल का शुभारंभ करेंगे। यह सरकारी क्रेडिट योजनाओं को जोड़ने वाला वन-स्टॉप डिजिटल पोर्टल है। यह अपनी तरह का पहला मंच है जो लाभार्थियों को सीधे ऋणदाताओं से जोड़ता है। जन समर्थ पोर्टल का मुख्य उद्देश्य विभिन्न क्षेत्रों के समावेशी विकास और प्रगति को सरल और आसान डिजिटल प्रक्रियाओं के माध्यम से सही प्रकार के सरकारी लाभों के साथ मार्गदर्शन प्रदान करना है। पोर्टल सभी लिंक की गई योजनाओं का संपूर्ण कवरेज सुनिश्चित करता है।
प्रधानमंत्री एक डिजिटल प्रदर्शनी का उद्घाटन करेंगे जो पिछले आठ वर्षों में दोनों मंत्रालयों की यात्रा का पता लगाती है। प्रधानमंत्री 1 रुपए, 2 रुपए, 5 रुपए, 10 रुपए और 20 रुपए के सिक्कों की विशेष श्रृंखला भी जारी करेंगे। सिक्कों की इन विशेष श्रृंखलाओं में केएएम के लोगो की थीम होगी और दृष्टिबाधित व्यक्तियों द्वारा भी आसानी से पहचाना जा सकेगा।
देश भर में 75 स्थानों पर एक साथ कार्यक्रम का आयोजन भी किया जाएगा और प्रत्येक स्थान को वर्चुअल मोड के माध्यम से मुख्य कार्यक्रम स्थल से जोड़ा जाएगा।
जनजातीय कार्य मंत्रालय
ट्राइब्स इंडिया प्रोडक्ट रेंज में 100 अतिरिक्त वन फ्रेश नैचुरल और ऑर्गेनिक्स प्रोडक्ट्स का ऑनलाइन अनावरण किया गया
ट्राइब्स इंडिया प्रोडक्ट रेंज में वन फ्रेश नैचुरल और ऑर्गेनिक्स रेंज के 100 अतिरिक्त उत्पादों का आज ऑनलाइन अनावरण किया गया। 26 अक्टूबर, 2020 के बाद से ट्राइब्स इंडिया साप्ताहिक आधार पर 100 नए उत्पादों / उपज को शामिल करके अपनी उत्पाद रेंज और कैटलॉग का विस्तार कर रही है।
ये उत्पाद / उत्पाद 125 ट्राइब्स इंडिया आउटलेट्स, ट्राइब्स इंडिया मोबाइल वैन और ट्राइब्स इंडिया ई-मार्केटप्लेस  और ई-टेलर्स जैसे ऑनलाइन प्लेटफॉर्म पर उपलब्ध होंगे।
इस अवसर पर ट्राइफेड के प्रबंध निदेशक श्री प्रवीर कृष्ण ने कहा, “यह 100 आर्गेनिक, आवश्यक प्राकृतिक प्रतिरक्षा-बढ़ाने वाले उत्पादों का दूसरा सेट है जिन्हें हमारी सूची में शामिल किया गया है। हमारा यह निरंतर प्रयास है कि देश भर में आदिवासियों  को बढ़ावा दें और एक आत्मनिर्भर भारत का निर्माण करें।”
देश के विभिन्न हिस्सों से आज लॉन्च किए गए उत्पादों में झारखंड की जनजातियों की गोरा चावल, भुना और सादी कुर्थी दाल शामिल हैं। इसके अलावा मोम कॉस्मेटिक उत्पादों की एक नई श्रृंखला, दक्षिण भारत की जनजातियों से रागी उत्पादों की एक श्रृंखला, सूखी मिर्च, काला चावल, मैजिक राइस, असम और उत्तर पूर्व से असम चाय, खूबसूरत बांस के उत्पाद जैसे फर्श लैंप, टेबल मैट और टोकरी, उत्तराखंड के जनजातियों की शहद गुलकंद शामिल है। कुछ पारंपरिक बनाने के लिए जो अब प्राकृतिक उत्पाद उपलब्ध हैं, हिमाचल प्रदेश में किन्नौर जनजातियों से किन्नौरी अखरोट, बादाम और राजमा जैसी ताजा उपज खरीदी गई है। भारत के विभिन्न जनजातियों के चावल  के विभिन्न रूपों को भी लॉन्च किया गया है।
साप्ताहिक आधार पर इन नए अनूठे उत्पादों के लॉन्च के साथ, ग्राहक और आदिवासी आबादी दोनों सकारात्मक रूप से लाभान्वित होंगे। एक तरफ, शुद्ध प्राकृतिक उत्पाद, प्रकृति का एक उपहार देश भर में परिवारों तक पहुंचेगा और उसे बढ़ावा मिलेग और आदिवासी आजीविका का लाभ मिलेगा।
परेशानी की इस घड़ी में गो वोकल फॉर लोकल, गो ट्राइबल में गो वोकल फॉर लोकल में मंत्र को अपनाते हुए ट्राइफेड अपने मौजूदा प्रमुख कार्यक्रमों और कार्यान्वयनों के अलावा कई पथ पवर्तक पहल करके पीड़ित और प्रभावित आदिवासी लोगों की स्थिति को सुधारने का प्रयास कर रहा है, जो एक रामबाण और राहत के रूप में सामने आया है।
विज्ञान एवं प्रौद्योगिकी मंत्रालय
प्राकृतिक डाई रस हमारी आंखों को हानिकारक लेजर विकिरण से बचाने में सक्षम
वैज्ञानिकों ने पाया है कि बीन परिवार के पौधे की पत्तियों से निकाली गई प्राकृतिक नील डाई मानव आंखों को हानिकारक लेजर विकिरण से बचाने में सक्षम है। इसका उपयोग संभावित हानिकारक विकिरण को कमजोर करने और मानव आंखों या अन्य संवेदनशील ऑप्टिकल उपकरणों को ऐसे वातावरण में अचानक क्षति से बचाने के लिए उपयोगी ऑप्टिकल लिमिटर विकसित करने के लिए किया जा सकता है जहां ऐसे लेजर उपयोग में हैं।
इंडिगोफेराटिनक्टोरिया या प्रसिद्ध इंडिगो पौधे से निकाली गई नीली डाई का उपयोग वर्षों से कपड़े और कपड़ों की सामग्री को रंगने के लिए किया जाता रहा है। हालांकि, सिंथेटिक इंडिगो डाई अब आम उपयोग के लिए प्राकृतिक किस्म में भी उपलब्ध है। इसे वैज्ञानिक प्रयोगशालाओं में स्टैंडर्ड प्रोटोकॉल का पालन करते हुए पौधे की पत्तियों से निकाला जाता है।
रमन रिसर्च इंस्टीट्यूट , बेंगलुरु और केंसरी स्कूल एंड कॉलेज, बेंगलुरु के शोधकर्ताओं ने प्राकृतिक इंडिगो डाई के ऑप्टिकल गुणों का अध्ययन किया और पाया कि यह मानव आंखों को हानिकारक लेजर विकिरण से बचाने के लिए एक उपकरण के रूप में कार्य कर सकता है। भारत सरकार के विज्ञान और प्रौद्योगिकी विभाग द्वारा वित्त पोषित अध्ययन, 'ऑप्टिकल मैटेरियल्स' पत्रिका में प्रकाशित हुआ था।
शोधकर्ताओं ने डाई को निकाला और इसके प्राकृतिक गुणों को संरक्षित करने के लिए इसे 4º सेल्सियस से नीचे के रेफ्रिजरेटर में संग्रहीत किया। इलेक्ट्रोमैग्नेटिक स्पेक्ट्रम के विभिन्न तरंग दैर्ध्य में प्रकाश को कितना अवशोषित करता है, इस पर उनके अध्ययन से पता चला है कि अवशोषण स्पेक्ट्रम के पराबैंगनी क्षेत्र में अधिकतम 288 नैनोमीटर के तरंग दैर्ध्य पर और दृश्य क्षेत्र में 660 नैनोमीटर के करीब होता है। हरी बत्ती के लिए भी अवशोषण तुलनात्मक रूप से अधिक होता है। "आणविक अवशोषण बैंड के कारण इंडिगो प्रकाश को अवशोषित करता है। आरआरआई के प्रोफेसर और अध्ययन के सह-लेखक, रेजी फिलिप ने बताया कि डाई के विलायक और एकाग्रता के आधार पर अधिकतम अवशोषण तरंगदैर्ध्य कई नैनोमीटर से भिन्न हो सकता है। तरंग दैर्ध्य के साथ अवशोषण की भिन्नता ने संकेत दिया कि क्लोरोफिल, एक कार्बनिक यौगिक प्रकाश संश्लेषण में भाग लेता है जो डाई में मौजूद है।
शोधकर्ता यह अध्ययन करना चाहते थे कि क्या इनपुट प्रकाश की तीव्रता अधिक होने पर कार्बनिक डाई ने अतिरिक्त अवशोषण दिखाया है।
टीम ने पाया कि जब वे लेजर पल्स की तीव्रता बढ़ाते हैं, तो डाई अधिक प्रकाश को अवशोषित करता है। अर्थात, यह उच्च तीव्रता वाले प्रकाश के लिए अधिक अपारदर्शी है। वैज्ञानिक ऐसी सामग्री को 'ऑप्टिकल लिमिटर' कहते हैं।
ऑप्टिकल लिमिटर्स शक्तिशाली लेजरों द्वारा उत्सर्जित संभावित हानिकारक विकिरण को कमजोर करने और दोनों आंखों और संवेदनशील ऑप्टिकल उपकरणों की रक्षा करने में उपयोगी होते हैं। रेजी ने बताया, "प्राकृतिक इंडिगो का उपयोग करके एक प्रोटोटाइप ऑप्टिकल लिमिटर बनाना अगला तार्किक कदम है, इसके बाद एक व्यावसायिक जरूरत के ध्यान में रखकर उत्पाद बनाना है।"
इंडिगोफेरैटिनक्टरिया पौधा।
[पिक्चर क्रेडिट: विकिमीडिया कॉमन्स/ सीसी बाय-एसए 3.0]
प्रकाशन लिंक: https://doi.org/10.1016/j.optmat.2021.110925
शोध/अध्ययन के लेखक: बेरिल चंद्रमोहन दास, निरंजन रेजिब, रेजी फिलिप--अल्ट्राफास्ट और नॉनलाइनियर ऑप्टिक्स लैब, लाइट एंड मैटर फिजिक्स ग्रुप, रमन रिसर्च इंस्टीट्यूट, बेंगलुरु, 560080, बी केंसरी स्कूल एंड कॉलेज, मारिया स्ट्रीट, मारियाना पाल्या, बेंगलुरु, 560024
अधिक जानकारी के लिए रेजी फिलिप  से संपर्क किया जा सकता है।
विज्ञान एवं प्रौद्योगिकी मंत्रालय
डॉ हर्ष वर्धन ने एनजीओ समेत सामाजिक संगठनों का विज्ञान को प्रयोगशाला से जनता तक पहुंचाने में मदद देने का आह्वान किया।
केन्द्रीय विज्ञान, प्रौद्योगिकी, पृथ्वी विज्ञान और स्वास्थय एवं परिवार कल्याण मंत्री डॉ हर्ष वर्धन ने आज एनजीओ समेत सामाजिक संगठनों का विज्ञान को प्रयोगशाला से जनता तक पहुंचाने में मदद देने का आह्वान किया। कोलकाता में पांचवें भारतीय राष्ट्रीय विज्ञान महोत्सव के दौरान राष्ट्रीय सामाजिक संगठनों और संस्थाओं के सत्र को संबोधित करते हुए उन्होंने कहा कि प्रौद्योगिकी के क्षेत्र में भारत ने आज अग्रणी स्थान बना लिया है। उन्होंने देश में वैज्ञानिक दृष्टिकोण विकसित करने में एनजीओ की महत्वपूर्ण भूमिका को अहम बताया।
चार दिन का वार्षिक विज्ञान महोत्सव कोलकाता में 5 नवंबर से 8 नवंबर, 2019 के बीच आयोजित किया गया है। इसका उद्देश्य विज्ञान और प्रौद्योगिकी के उन्नत समावेश की नीति बनाना है। इस वर्ष के महोत्सव का विषय है आरआईएसईएन-इण्डिया-अनुसंधान नवाचार और राष्ट्र का वैज्ञानिक सशक्तिकरण ।
राष्ट्रीय र्स्टाटअप सम्मेलन एवं एक्सपो को संबोधित करते हुए डॉ हर्ष वर्धन ने देश के युवा प्रतिभावान बुद्धिजीवियों को प्रेरित किया कि वे भारत सरकार के र्स्टाटअप इण्डिया-स्टैंडअप इण्डिया कार्यक्रमों से फायदा उठाएं। केन्द्रीय मंत्री ने कहा कि प्रधानमंत्री श्री नरेंद्र मोदी का पक्का विश्वास है कि देश के युवा नए उपक्रम शुरू करने और देश के विकास में भागीदार बनने के लिए इन दो स्कीमों से फायदा उठाएंगे।
बाद में दिव्यांगजनों के लिए सहायक प्रौद्योगिकी सम्मेलन और एक्सपो को संबोधित करते हुए डॉ हर्ष वर्धन ने कहा कि विशेष रूप से कुशल व्यक्ति दूसरों के साथ कंधे से कंधा मिलाकर काम कर सकते हैं। उन्होंने प्रतिनिधियों से कहा कि वे अपनी शोध नई प्रौद्योगिकियों पर करें जिससे विभिन्न शारीरिक अक्षमतओं पर काबू पाने में मदद मिल सकेगी।
केन्द्रीय मंत्री ने सम्मेलन में भाग ले रहे दिव्यांगजनों के साथ विचार विमर्श भी किया। उन्होंने विज्ञान समागम में प्रदर्शित विभिन्न वैज्ञानिक मॉडलों और अन्य वस्तुओं को देखकर उनमें काफी रूचि व्यक्त की।
स्कूली बच्चों की एक नया गीनिज वर्ल्ड रिकार्ड बनाने की कोशिश की सराहना करते हुए डॉ हर्ष वर्धन ने विज्ञान में उनकी रूचि की सराहना की । इस आयोजन में 480 विद्यार्थी शामिल हुए जिनमें से 268 ने एक साथ रेडियो किट तैयार की। इस तरह उन्होंने इतनी बड़ी संख्या में विद्यार्थियों द्वारा एक बार रेडियो किट बनाने का नया गिन्नीज रिकार्ड बनाया।
महान बंगाली क्रान्तिकारी बिपिन चंद पाल की जयंती पर श्रद्धांजलि अर्पित करते हुए डॉ हर्ष वर्धन ने कहा कि आज के दिन कैंसर जागरूकता दिवस भी मनाया जाता है। इसकी शुरूआत केन्द्रीय मंत्री डॉ हर्ष वर्धन ने 2014 में की थी। विज्ञान महोत्सव के दौरान कोलकाता में मेगा विज्ञान मेला लगाया गया है।